**ROMÂNIA**

**JUDEŢUL CLUJ**

**CONSILIUL JUDEŢEAN**

**D I S P O Z I Ț I A**

**Nr. 708 din 25 august 2020**

**privind** **radierea sancțiunii disciplinare aplicate domnului Claudiu Daniel Tămaș director general al Direcţiei Generale de Asistenţă Socială şi Protecţia Copilului Cluj prin Dispoziția Președintelui Consiliului Județean Cluj nr. 585 din 29.05.2020**

Președintele Consiliului Judeţean Cluj;

Luând în considerare Referatul Direcției Generale Buget-Finanțe, Resurse Umane nr. 28686 din 21.08.2020 privind radierea sancțiunii disciplinare aplicate domnului Claudiu Daniel Tămaș-director general al Direcţiei Generale de Asistenţă Socială şi Protecţia Copilului Cluj prin Dispoziția Președintelui Consiliului Județean Cluj nr. 585 din 29.05.2020;

Ţinând cont de:

* Dispoziția Președintelui nr. 585 din 29.05.2020 privind sancționarea disciplinară a domnului Claudiu Daniel Tămaș-director general al Direcţiei Generale de Asistenţă Socială şi Protecţia Copilului Cluj urmare a finalizării procedurii de cercetare administrativă a Sesizării înregistrate la Comisia de disciplină cu nr. 492/17.12.2019;
* Adresa Direcției Generale de Asistență Socială și Protecția Copilului Cluj nr. 28909/14.08.2020 înregistrată la Consiliul Județean Cluj cu nr. 27989 din 17.08.2020;

În conformitate cu prevederile:

* art. 191 alin. (1) lit. f), ale art. 497 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Se constată, cu data de 01.09.2020, radierea de drept a sancţiunii disciplinare privind diminuarea drepturilor salariale cu 10 % pe o perioadă de 3 luni aplicată, prin Dispoziția Președintelui Consiliului Județean Cluj nr. 585 din 29.05.2020, domnului Tămaș Claudiu-Daniel având funcția publică de conducere de director general, gradul II la Direcția Generală de Asistență Socială și Protecția Copilului Cluj.

**Art. 2.** Prezenta dispoziție poate fi contestată în termenul de 6 luni reglementat potrivit art. 11 din Legea contenciosului administrativ nr. 554/2004, cu modificările și completările ulterioare, la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale.

**Art. 3.** Cu punerea în aplicare a prevederilor prezentei dispoziții se încredinţează Direcţia Generală de Asistenţă Socială şi Protecţia Copilului Cluj prin Serviciul Managementul Resurselor Umane.

**Art. 4. (1)** Prezenta dispoziție se comunică Direcției Generale Buget-Finanțe, Resurse Umane din cadrul aparatului de specialitate al Consiliului Județean Cluj; Direcţiei Generale de Asistenţă Socială şi Protecţia Copilului Cluj/Serviciului Managementul Resurselor Umane; precum şi Prefectului Judeţului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane comunică prezenta dispoziție domnului Claudiu-Daniel Tămaș în termenul prevăzut de art. 528 alin. (5) din O.U.G. nr. 57/2019.

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona GACI**